《闻元叔移居姚江》
宋代·李正民

涨海连天古县幽，浮家泛宅竟何求。红旗黄纸俱无预，白璧明何岂易投。

世路久谙聊尔尔，宦情将老亦悠悠。不须更说黄粱梦，二顷良田早自谋。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。